CELEX: E2001J0003
Language: da
Date: 2002-03-22
Title: Domstolens dom af 22. marts 2002 i sag E-3/01 (Anmodning om en rådgivende udtalelse fra Héraðsdomur Reykjavíkur (Reykjavik distriktsdomstol)): Alda Viggósdóttir mod Íslandspóstur hf. (Islands Post A/S) (Rådets direktiv 77/187/EØF — overdragelse af en statslig administrativ enhed til et statsejet aktieselskab)

Vigtig juridisk meddelelse

|

E2001J0003

Domstolens dom af 22. marts 2002 i sag E-3/01 (Anmodning om en rådgivende udtalelse fra Héraðsdomur Reykjavíkur (Reykjavik distriktsdomstol)): Alda Viggósdóttir mod Íslandspóstur hf. (Islands Post A/S) (Rådets direktiv 77/187/EØF — overdragelse af en statslig administrativ enhed til et statsejet aktieselskab)  

EF-Tidende nr. C 140 af 13/06/2002 s. 0019 - 0019

Domstolens domaf 22. marts 2002i sag E-3/01 (Anmodning om en rådgivende udtalelse fra Héraðsdomur Reykjavíkur (Reykjavik distriktsdomstol)): Alda Viggósdóttir mod Íslandspóstur hf. (Islands Post A/S)Rådets direktiv 77/187/EØF - overdragelse af en statslig administrativ enhed til et statsejet aktieselskab(2002/C 140/15)I sag E-3/01: anmodning fra Héraðsdomur Reykjavíkur (Reykjavik distriktsdomstol) i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol om en rådgivende udtalelse i en verserende sag om fortolkning af aftalen om Det Europæiske Økonomiske Samarbejdsområde, særlig Rådets direktiv 77/187/EØF af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter, særlig artikel 1 og 3; domstolen sammensat af Thór Vilhjálmsson (præsident), Carl Baudenbacher (refererende dommer) og Per Tresselt, dommer, afgav en rådgivende udtalelse den 22. marts 2002, hvis konklusion er som følger:Omdannelse af en statslig virksomhed til et 100 %-statsejet aktieselskab kan udgøre en overdragelse i medfør af Rådets direktiv 77/187/EØF af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter. Dette direktiv kan finde anvendelse, hvis en arbejdstager på tidspunktet for overførslen var beskyttet som arbejdstager under den nationale lovgivning om ansættelses- og arbejdsvilkår. Det er den nationale domstol, der skal afgøre, hvorvidt det var tilfældet, eller hvorvidt arbejdstageren var beskyttet mod afskedigelse i henhold til offentligretlig lov.En arbejdstager kan ikke give afkald på de rettigheder, han har i henhold til de præceptive bestemmelser i direktiv 77/187/EØF. Direktivet er imidlertid ikke til hinder for, at der kan indgås en aftale med en ny arbejdstager om ændring af ansættelsesforholdet, hvis den gældende nationale lovgivning tillader en sådan ændring i andre situationer, end når der er tale om overførsel af en virksomhed.